
Bogtitel: Med Svar fra M. Fethullah Gülen: Tidens Spørgsmål – Del 1 (Om Religion, Tro og Islam)

PRÆSENTATION:

HVEM ER M. FETHULLAH GÜLEN?

FORORD

1. DEL:

1.1: Hvordan kan vi besvare spørgsmål som: "Hvad er Guds Essens og Egenskaber? Kan vi beskrive Gud? Hvorfor kan vi ikke se Gud? Hvis vi antager, at Gud skabte alle ting - hvem skabte så Gud?"

1.2: Hvorfor skabte Gud universet? Var Han nødt til det? Og hvorfor gjorde Han det så sent i stedet for tidligere?

1.3: Når Gud kender vores livsførelse og opførsel i denne verden, og om vi følger Hans påbud eller ej, hvad er så meningen med at være sendt til denne verden?

1.4: Hvis Gud ikke behøver vores tilbedelse, hvorfor tilbeder vi så? Og hvorfor gør vi det ikke på en hvilken som helst måde, der måtte falde os ind?

1.5: Gud eller Allah - hvad er forskellen?

2. DEL:

2.1: Det påstås, at religion er et menneskepåfund, skabt til at dække over problemer, menneskene ikke selv kan løse, men som i fremtiden, når civilisationen bliver mere moderne, vil blive løst. Derfor spørges: "Vil der så stadig være behov for religion?"

2.2: Hvordan kan det være, at Islam, en religion åbenbaret af Gud til menneskehedens bedste, tillader slaveri?

3. DEL:

3.1: Er Koranen, som nogle mennesker hævder, profeten Muhammads værk? Hvis ikke, hvordan kan man så modbevise påstanden?

3.2: Er der guddommelig visdom i, at det tog 23 år for Koranen at blive åbenbaret?

3.3: Hvorfor startede åbenbaringen af Koranen med ordet "Iqra" (Læs)?

3.4: Er det sandt, at Koranen nævner alle de ting, der er til gavn for mennesket? I bekræftende fald; refererer det så til nogle af de spørgsmål, videnskab og forskning arbejder med i dag?

3.5: Hvordan bør vi reagere, når forskning og den moderne videnskabs resultater viser sig at være i overensstemmelse med Koranen?

3.6: Hvad betyder sætningen: "Som tiden skrider frem, bliver Koranen yngre?"

4. DEL:

4.1: Hvad er profetskab? Hvilken betydning har det for mennesker? Har der nogensinde eksisteret en nation uden profet? I bekræftende fald; har menneskene dér så intet ansvar for deres tro og handlinger?

4.2: Var profeten Muhammad, fred være med ham, en profet kun for araberne eller til alle folkeslag og tidsaldre?

4.3: Hvad var årsagerne til, at profeten giftede sig med så mange kvinder?

5. DEL:

5.1: Hvad skal der blive af dem, som blev født og levede i ikke-islamiske landområder, i det kommende liv?

5.2: Gud har givet materiel velstand, komfort, status og prestige til nogle mennesker. Til andre har Han givet fattigdom, elendighed og ulykke. Hvad er meningen med disse forskelligheder?

5.3: Hvorfor skabte Gud os mennesker ikke ens? Hvorfor er nogle blinde, handicappede eller på andre måder vanskelig stillet i forhold til andre?

5.4: Hvis det er forudbestemt, hvor og hvornår vi skal dø, hvori består så en morders skyld?

6. DEL:

6.1: Er menneskets intention tilstrækkeligt som frelse i det hinsides?

6.2: Bøn fem gange dagligt er obligatoriske i Islam. Men i de områder, der ligger nær polerne, varer en dag eller en nat seks måneder. Hvordan skal folk dér bede, når solen enten er fraværende eller lyser hele tiden?

6.3: Af en Hadith læses, at: "Der er en belønning lig med et hundrede martyrier for én, der fastholder min sædvane (sunna), når min nation er gået i opløsning." Hvordan skal sunna forstås i dag? Hvad er væsentligt i at følge sunna i dag?

6.4: Hvorfor er ateisme så udbredt i dag?

6.5: Hvad er jihad? Og hvad er de større og mindre aspekter af jihad?

6.6: Er det sandt, at muslimerne besatte, koloniserede og udnyttede lande på samme måde, som de vestlige lande gjorde?

OM NORDIC GÜLEN CENTER, UDGIVEREN AF DENNE BOG

​PRÆSENTATION:

SELVOM ISLAM – OGSÅ i Danmark – for længst er blevet en fast del af samfundets religiøse og kulturelle landskab, opleves den stadig som noget fremmed for mange.
Islams grundlæggende begreber og trosprincipper er fortsat ukendte for en stor del af befolkningen.
Denne bog, SPØRGSMÅL, søger at imødekomme netop dette behov. Den henvender sig både til muslimer og ikke-muslimer, og tilbyder et indblik i islams verden, som rækker langt ud over de gængse slogans og stereotype fremstillinger. Den inviterer læseren til refleksion og fordybelse, baseret på viden, indsigt og respekt.

M. Fethullah Gülen er én af de mest fremtrædende lærde og tænkere i det moderne Tyrkiet. Hans virke er kendetegnet ved en stærk forpligtelse til fredelig sameksistens mellem mennesker og folkeslag, samt en dybtfølt indsats for interkulturel og interreligiøs dialog.

M. FETHULLAH GÜLEN blev født i 1938 i Erzurum i det østlige Tyrkiet og afsluttede sit liv i USA i 2024. Som muslimsk lærd og forfatter brugte han størstedelen af sit liv på at besvare de spørgsmål, der blev stillet til ham, og på at tilbyde løsninger på tidens problemer. Nogle gange talte han fra prædikestole i moskeer, andre gange på konferencer eller i venskabelige forsamlinger – altid med spontane og oprigtige svar. Med tiden blev disse improviserede svar systematiseret og udgivet i bogform, hvilket har resulteret i et stort antal værdifulde værker.

Denne bog er et forsøg på at samle og præsentere nogle af de grundlæggende spørgsmål, som stadig optager nutidens mennesker – spørgsmål, som måske blev besvaret for mange år siden, men som fortsat er aktuelle. I dette arbejde har vi bestræbt os på at gøre sproget mere tilgængeligt, især for yngre generationer og for verdens befolkninger – særligt dem i Skandinavien. Hver spørgsmål-svar-enhed er struktureret i tematiske afsnit for at gøre det lettere at læse.

Naturligvis kan der være fejl eller mangler i teksterne. Alt ansvar for dette er vores. Vores mål er at yde et beskedent bidrag til menneskehedens fælles værdier. Skulle der blive gjort opmærksom på fejl eller forbedringsforslag, vil disse blive taget alvorligt og indarbejdet i fremtidige udgaver.

Dette er det første bind i en planlagt serie, som vil blive struktureret efter forskellige emner. Denne første del indeholder svar på aktuelle spørgsmål om tro, religion og islam. Vi ønsker dig en udbytterig læsning.

Med venlig hilsen,

R. F. Güzel

HVEM ER M. FETHULLAH GÜLEN?

Introduktion

M. Fethullah Gülen er en islamisk lærd og tænker, en produktiv forfatter og poet. Han blev født i byen Erzurum, Tyrkiet, i 1941, og han blev oplært i de religiøse videnskaber af adskillige berømmede muslimske lærde og åndelige mestre, blandt dem Haci Sidki Efendi (den rette recitation af Koranen), Sadi Efendi (arabisk) og Muhammed Lutfi Effendi (åndelige lektioner). Gülen studerede ligeledes principperne og teorierne bag de moderne sociale og fysiske videnskaber.

På grund af sine usædvanlige evner til at lære og hans målrettede selvstudier overhalede han snart sine jævnaldrende. Hans lærdomsmæssige resultater og indlysende intellektuelle kapacitet gjorde faktisk, at han blev tilbudt lærerstillinger, på trods af at han blot var en ung teenager dengang.

Efter en fremragende eksamen blev han i 1959 belønnet med en statslig licens til at prædike og blev hurtigt forfremmet til en stilling i Izmir, der er Tyrkiets tredjestørste provins. Han begyndte snart at udkrystallisere sit livsmål og at udvide sin tilhørerskare. Han prædikener og taler understregede de presserende sociale emner, for hans formål var at opmuntre unge mennesker til at bringe intellektuel oplysning i harmoni med viis åndelighed og medfølende, human aktivisme.

Gülen har gennem sin karriere ikke begrænset sig til undervisning i byerne. Tværtimod gennemrejste han provinserne og underviste i moskéerne, forsamlingshuse og kaffebarer i de små gader. Dermed nåede han et mere repræsentativt udsnit af befolkningen og tiltrak, i særlig grad, de studerendes og lærernes opmærksomhed. Emnerne i hans foredrag spændte vidt og bredt: Forskellige religiøse emner, uddannelse, videnskab, Darwinisme, økonomi og social retfærdighed. Dybden og kvaliteten i hans foredrag om så bred en emnekreds gjorde indtryk på det akademiske samfund og vandt medlemmernes respekt og opmærksomhed.

Hovedideer

I sine taler og skrifter presser Gülen sine tilhørere til at søge efter sandheden ved at etablere en balance mellem materielle og spirituelle værdier. Kun på denne måde kan menneskene blive i stand til at nyde sindsro og sand lykke. Han har forsøgt at danne nye syntese mellem positiv videnskab og religion, forsone deres tilsyneladende forskelle og at bringe Østens og Vestens ideologier og filosofier nærmere hinanden.

Han tror, at det enogtyvende århundrede vil blive vidne til fødselen af en åndelig dynamik, der vil genoplive de længe slumrende moralske værdier. Gülen forudser en tidsalder af tolerance, forståelse og internationalt samarbejde, der til sidst vil føre til en enkelt, omfattende civilisation baseret på tværkulturel dialog og deling af værdier. For at fremme dette værdige mål har han stået i spidsen for oprettelsen af velgørende institutioner, der arbejder for det almene velfærd både indenfor og udenfor Tyrkiet, og har inspireret til brug af massemedierne, især TV, til at informere folk om sager, der har både individuel og kollektiv interesse.

Gülen mener, at vejen til retfærdighed for alle afhænger af at give en fyldestgørende og passende universel uddannelse. Kun dette vil sikre den tilstrækkelige forståelse og tolerance, der er nødvendig for at sikre rettighederne og respekten for andre. Med dette for øje har han brugt megen tid på at presse den sociale elite og samfundets ledere, store industriledere såvel som små forretningsmænd til at støtte kvalitetsundervisning. De donationer, dette har resulteret i, er gået til at oprette undervisningsfonde, som retter sine midler mod etableringen af skoler i Tyrkiet og andre lande.

Disse anstrengelser er begyndt at bære frugt, for deres studerende, især i Centralasien, som fortsætter med at tage topplaceringer i universiteternes optagelsesprøver og ender altid øverst i tabellen i den Internationale Videnskabs Olympiade, og frembringer et antal verdensmestre, især indenfor matematik, fysik, kemi og biologi.

Hans rolle som en drivkraft, der opmuntrer til at etablere skoler over hele verden, har til formål at tilbyde morgendagens professionelle en afbalanceret og afrundet uddannelse, ved at give de nuværende studenter den viden og kunnen, der kræves af det moderne liv, såvel som sunde moralske og etiske værdier. Denne kombination gør, at de kan varetage verdens affærer til menneskehedens bedste i sin helhed, i modsætning til en eller anden snæver sektor.

Gülen tror, at folk kun vil tage imod nye ideer gennem overbevisning. Han betegner dem, der griber til magt, som intellektuelt bankerot, for folk vil altid kræve et frit valg, når det kommer til at klare sine egne sager og udtrykke deres åndelige og religiøse værdier. Demokrati er, selvom det stadig trænger til forbedringer, det eneste levedygtige politiske system i øjeblikket. Udfra dette skulle folk stræbe efter at modernisere og konsolidere demokratiske institutioner for at bygge et samfund, hvor individets rettigheder og friheder bliver respekteret og beskyttet, og lige muligheder for alle er mere end blot en drøm.

Gülen trak sig tilbage fra formel undervisning i 1981, efter at have inspireret en hel generation af unge studerende. Hans arbejde siden 1960´erne, især for en uddannelsesreform, har gjort ham til en af Tyrkiets bedst kendte og respekterede skikkelser. Fra 1988 til 1991 gav han en serie prædikener som prædikant emeritus i nogle af Tyrkiets mest kendte moskéer. På grund af alvorlige problemer med helbredet bliver hans ideer nu præsenteret via bøger, kassette- og videobånd samt andre medier.

Mellemreligiøse og tværkulturelle aktiviteter

Siden da har han koncentreret sin indsats på at etablere en dialog mellem grupper, der repræsenterer forskellige ideologier, kulturer, religioner og nationer. Han deltager i møder og konferencer, der er beregnet på at forberede menneskeheden på fødselen af tolerancens og forståelsens århundrede, der vil føre til samarbejde mellem civilisationerne og styrke båndene mellem alle mennesker. Han holder fast i at mennesker, uanset nationale eller politiske grænser, har langt mere til fælles end de er klar over.

På denne baggrund anser Gülen det for både anstrengelserne værd og nødvendigt at oprette en oprigtig dialog for at forøge den gensidige forståelse. Med dette formål hjalp han til med at oprette Tyrkiets Forening for Journalister og Forfattere, hvis aktiviteter for at fremme dialog og tolerance i hele samfundet, er blevet budt varmt velkommen af mennesker fra næsten alle samfundslag.

Gülen har det samme mål i tankerne, når han besøger, og modtager besøg af ledende tyrkiske skikkelser og andre, såsom Vatikanets ambassadør i Tyrkiet, Patriarken for det Tyrkiske Ortodokse folk, Patriarken for det Tyrkiske Armenske samfund, Overrabbineren for det Tyrkiske Jødiske samfund samt mange journalister, skribenter, TV- og filmstjerner og intellektuelle. Han har mødt pave Johannes den II i Vatikanet; afdøde John O´Connor, New Yorks ærkebiskop; Dale F. Eickelman, professor i antropologi og menneskelige relationer; professor Sidney Griffith fra den Amerikanske Katolske Kirke; Leon Levy, tidligere præsident for Anti-Bagvaskelses Sammenslutningen; og mange andre førende repræsentanter for andre religioner.

Nuværende aktiviteter

I dag kommunikerer Gülen til et meget bredere udsnit af folk gennem medierne. Selvom han er en velkendt offentlig person, har han altid undgået at blande sig i formel politik. Hans beundrere kan, på verdensplan, tælles i millioner.

Hans biografi, Fethullah Gülen: Hocaefendi Kucuk Dunyam (oversat til Fethullah Gülen Hodjaefendi: My Little World af Latif Erdogan), der udkom i 1995 og nu er i dens halvtredsindstyvende oplag.

Han bidrager til adskillige aviser og tidsskrifter. For eksempel skriver han for redaktionen i tidsskrifterne Yeni Umit, Sizinti og Yagmur og lederartiklen i Fountain tidsskriftet. Han har skrevet mere end 40 bøger (hvoraf de fleste har været bestsellere i Tyrkiet), hundredvis af artikler, og de fleste af hans prædikener er blevet gemt på audio- og videokassetter. Han har givet utallige foredrag om mange sociale og religiøse anliggender.

Nogle af hans bøger, hvoraf mange har været bestsellere i Tyrkiet, er blevet oversat til engelsk og dansk.

1. "Asrin Getirdigi Tereddütler" (findes i 4 bind, hvoraf bind 1 findes på dansk under titlen: "SPØRGSMÅL -som verden i dag stiller Islam") 

2. "Kalbin Zümrüt Tepeleri" (oversat til dansk under titlen: "Nøgle begreber ved praksis af SUFISME")

3. "Cag ve Nesil" ("This Era and the Young Generation") 

4. "Ölcü Veya Yoldaki Isiklar" (findes i 4 bind, hvoraf bind 1 er udkommet på dansk under titlen: "VISDOMSPERLER") 

5. "Zamanin Altin Dilimi" ("The Golden Part of Time") 

6. "Renkler Kusaginda Hakikat Tomurcuklari" (findes i 2 bind; bind 1 findes på engelsk med titlen: "Truth Through Colors")

7. "Kirik Mizrap" ("Broken Plectrum"). Er en digtsamling.

8. "Fatiha Üzerine Mulahazalar" ("The Interpretation of Sura al-Fatiha") 

9. "Sonsuz Nur (findes i 2 bind. Begge bøger er oversat til dansk under titlen "Profeten Muhammad - set fra en anden vinkel") 

10. "Yitirilmis Cennet`e Dogru" (den engelsk titel er: "Towards the Lost Paradise") 

11. "Inancin Gölgesinde" (den engelske titel er: "Understanding and Belief: The Essentials of Islamic Faith").

Adskillige er blevet oversat til tysk, russisk, bulgarsk, albansk og dansk samt til de tyrkisk-beslægtede sprog i det centrale Asien.

Gülens beundrere indbefatter førende journalister, akademikere, personligheder fra TV, politikere og de tyrkiske og udenlandske staters autoriteter. I ham ser de en sand fornyer og unik social reformator, der praktiserer det, han prædiker. De ser ham som en fredsaktivist, en religiøs lærd, en lærer og underviser, forfatter og poet, en stor tænker og åndelig vejleder. Han har optjent et ry hos dem som et menneske, der har viet sit liv til at løse samfundets dårligdomme og åndelige behov; at uddanne hjertet og sjælen såvel som sindet, at genoplive og give kraft til hele (menneske)væsenet, så at enhver kan blive kompetent indenfor sit felt og på denne måde bidrage med de goder og tjenester, der kan bruges af andre.

Dette er, i korthed, svaret på det spørgsmål, der blev stillet i begyndelsen af denne afdeling: Hvem er M. Fethullah Gülen? Selvom fattige ord ikke nøjagtigt kan præsentere hele tilværelsen af nogen som helst, især ikke når den person, der beskrives, har levet et liv, der langtfra er almindeligt, må vi nøjes med dem.

**

​​FORORD

ET AF DE MEST AFGØRENDE forhold, som gennem århundreder har undermineret religioners troværdighed og fået troende til gradvist at tvivle, er ubbesvarede spørgsmål.
Særligt i den kristne, europæiske verden – hvorfra denne udvikling udsprang og senere blev eksporteret globalt – har det ført til en næsten total afvisning af selve begrebet religion. Kristendommen har i det store hele ikke været i stand til at modstå hverken de voksende tvivlsspørgsmål eller de intellektuelle udfordringer.
Det må samtidig erkendes, at den islamiske verden heller ikke har været immun over for denne påvirkning.
Især i begyndelsen af 1900-tallet opstod der en stærk intellektuel offensiv mod Islam, som i høj grad påvirkede unge muslimer. Overalt i verden efterlod unge mennesker – der havde mistet deres tro og dermed også deres livsmening – afskedsbreve med ordlyden: "Uden tro har livet ingen værdi."
Går vi endnu længere tilbage i tiden, bliver det klart, at den islamiske civilisation i årevis har været under kulturelt angreb.

Islamiske principper, værdier og symboler er ikke blot blevet misrepræsenteret, men direkte nedgjort.
Samtidig med dette mistede den muslimske verden sin økonomiske og politiske styrke, hvilket svækkede dens evne til at påvirke det offentlige liv.
Konsekvensen af denne langvarige proces blev en dybtgående identitetskrise blandt muslimer – en slags psykisk og kollektivt sår, som kun kan hele gennem en genopdagelse og fornyet forståelse af Islam.

I lyset af denne udvikling har islams lærde altid forsøgt at tænke nyt, og formulere metoder til at bringe budskabet klart og tidssvarende frem. Den nu afdøde tyrkiske lærd Umar Nasuhi Bilmen skrev:

"Nutidens islamiske lærde bør sætte sig ind i tidens moderne filosofi, som skaber tvivl og uro i sindet hos mange, og derfra udvikle en ny tilgang til islamsk kalām (teologi), så de kan imødekomme de spørgsmål, som opstår." (Muwazzah 'Ilm al-Kalam, s. 21)

En anden fremtrædende tyrkisk tænker, Bediüzzaman Said Nursî, udtalte:

"I dag, hvor kritik og benægtelse er blevet almindelige, har materialismen fået mulighed for at infiltrere menneskets ånd og sprede sig som en epidemi. Denne ideologi har misbrugt videnskabens og den moderne tids viden, og i samspil med falske forestillinger om frihed og stolthed er den blevet endnu mere udbredt."

Moderne massemedier har skabt en kunstig verden, baseret på illusioner frem for fakta eller intellektuel dybde.
Dette har banet vejen for udbredelsen af materialistiske holdninger, som i dag spredes globalt med større fart end nogensinde før.
Særligt unge mennesker – som mangler spirituel refleksion og dybere indsigt – er blevet sårbare over for denne velorganiserede, mentale manipulation.

Overalt hvor religion og tro bliver genstand for debat, mødes de i dag med mistro og skepsis. De, der føler sig kaldet til at forsvare troen og svare på tvivlens spørgsmål, står ofte magtesløse.

Uden tilstrækkelig forberedelse og teologisk dybde har mange valgt at trække sig tilbage og forblive tavse, frem for at gå aktivt i dialog.

I nogle tilfælde har denne afmagt ført til en dybere og mere reflekteret tro hos det enkelte individ.
Men i mere ekstreme tilfælde har det også ført til en slags forsvarsreaktion, hvor visse troende har taget afstand fra dem, der stillede spørgsmål, og i stedet afskærmet sig fra samfundet.
Denne reaktion har desværre kun forstærket kløften mellem de, der har viden om Islam, og de, der søger den.

**

DE MENNESKER, DER OPRIGTIGT søgte viden om Islam, blev ofte efterladt skuffede og alene i et moralsk tomrum.
Fraværet af åndelig og psykologisk bearbejdning skabte i nogle tilfælde en negativ spiral af benægtelse og afvisning. Materialistiske ideologiske grupper udnyttede denne situation effektivt.
Islamiske lærdes tilbageholdende og forsigtige tilgang gjorde det muligt for disse grupper at opstille en kunstig konflikt mellem 'middelalderlig Islam' og 'moderne skepsis'.

Denne falske modsætning har desværre medført, at også mennesker med oprigtig interesse for Islam har valgt at trække sig tilbage og tie.

Tidligere blev ikke-tro som regel anset som en konsekvens af personlig uvidenhed – noget, der forsvandt i takt med øget indsigt og erkendelse. Når individet tilegnede sig ægte viden, udviklede det sig til et balanceret menneske, i harmoni med sig selv og sine omgivelser.

Nutidens fornægtelse og afvisning derimod, stammer ofte fra en ubegrundet selvforherligelse hos personer, der anser sig selv for at være oplyste og fornuftsbaserede – uden nødvendigvis at have et fagligt eller åndeligt grundlag for det. Når disse personer konfronteres med deres indstilling, reagerer de typisk med benægtelse.

Deres argumentation hviler på en ensidig betoning af det rationelle og faktuelle, samtidig med en manglende erkendelse af deres åndelige og psykologiske behov.

At erkende, at viden udelukkende baseret på logik og fakta er utilstrækkelig, er en forudsætning for ægte, dyb refleksion. Det er afgørende at forstå, at Islam – som en komplet og harmonisk religion – næres af både den videnskabelige (kvantitative) og den spirituelle (psykiske) dimension af menneskets erkendelse.

Historien har vist os, at religionsfjendtlig filosofi, forklædt som pseudo-videnskab og ’rationel tænkning’, ofte har blæst som en ukontrollerbar vind fra alle verdenshjørner.

Denne stærke, antireligiøse strømning har efterladt mange mennesker i tvivl og med ubesvarede spørgsmål – spørgsmål, der i virkeligheden berører de dybeste menneskelige værdier. Værdier, som er forankret i personligheden og danner fundamentet for et meningsfuldt liv – både i denne verden og i det hinsidige.

Forfatteren til denne bog har et stærkt personligt engagement og en dyb indsigt i netop disse spørgsmål, som lever blandt tvivlende og søgende mennesker.
Gennem sine tidligere publikationer har han bestræbt sig på at afklare tvivl og besvare vigtige spørgsmål om Islam.
Det er forfatterens overbevisning, at enhver oprigtig søgende fortjener svar, der er dybtgående, rationelle og klart formulerede – svar, som når op på det højeste refleksionsniveau.

Skaberen har vist os en vej: Islam – en vej med en uendelig dybde af viden og visdom.
At søge denne viden er en pligt og mulighed for ethvert menneske.
For kun gennem en sådan vedvarende, indre og ydre erkendelsesproces kan individet opnå sand harmoni, integritet og indre tilfredshed.

NORDIC GÜLEN-CENTER – FORSKNINGSGRUPPE

Med Svar fra M. Fethullah Gülen:

TIDENS SPØRGSMÅL – Del 1

(Om Religion, Tro og Islam) 

1. DEL:

1.1:

Hvordan kan vi besvare spørgsmål som: "Hvad er Guds Essens og Egenskaber? Kan vi beskrive Gud? Hvorfor kan vi ikke se Gud? Hvis vi nu siger, at Gud skabte alle ting, hvem skabte så Gud?"

Først og fremmest må det forstås, at Gud er fundamentalt anderledes end det skabte. Skaberen og det skabte kan aldrig være af samme væsen og beskaffenhed - det giver næsten sig selv. Ikke desto mindre er der stadig folk, der spørger, hvorfor vi ikke kan se Gud.

Det korte svar lyder: Det menneskelige synsfelt er begrænset, og kan derfor aldrig være et middel til at betragte det ubegrænsede. 

For at give et praktisk eksempel: Den menneskelige krop rummer et utal af bakterier, der lever i harmoni og sameksistens med legemet. Selv i et så relativt lille område som i en menneskestand lever millioner af disse mikroorganismer helt uvidende om den helhed, de indgår i. For at kunne opnå den bevidsthed, der skal til for at overskue det hele, må de først bevæge sig ud af tanden og først efterfølgende med tilstrækkelig viden tilegne sig en tilnærmelsesvis fornemmelse af tandens dimensioner, og muligvis derpå fornemme størrelsesforholdet til det legeme, hvori tanden befinder sig. Kun gennem en utænkelig anstrengelse kunne bakterierne så opnå viden om den menneskelige krop, der danner grundlag for det livgivende miljø, de eksisterer i. Og denne utænkelige viden er i sig selv umådelig langt væk fra noget, der bare ligner det, vi med vores viden om os selv og universet ville kalde fuld forståelse.

På en større skala er menneskehedens viden om sig selv i forhold til omgivelserne lige så begrænset. Det er principielt muligt, at man ved hjælp af instrumenter kan se over afstande på millioner af lysår, men alt, hvad vi ser på denne måde, er alligevel ubetydeligt i forhold til de størrelsesforhold, der råder i universet. 

Dertil kommer, at vores sanser er helt betinget af vores forståelsesramme. For overhovedet at kunne identificere det, vi kigger efter, har vi brug for nogle overordnede ideer om, hvad det er, vi vil se. Hvis vi for eksempel slet ikke havde en ide, om hvad 'et træ' var, ville vi ikke kunne genkende det, selv om det befandt sig lige for øjnene af os. Hvis vores virke er så begrænset, at vi har så ringe evner til at opfatte et objekt befindende sig inden for vores del af skabelsen, er det absurd at foreslå, at vi skal kunne se Gud med det fysiske øje.

Vi er ubestrideligt skabninger, hvis udfoldelsesmuligheder og evner er begrænsede. Kun den grænseløse Skaber har i kraft af Sin nåde åbenbaret, hvad vi skal kigge efter, og dermed givet os mulighed for at leve med denne indsigt og i retskaffenhed.

Profeten Muhammad, fred være med ham, sagde: "Sammenlignet med Guds Trone er hele det kendte univers et objekt så lille som en ring kastet midt i ørkenen. Størrelsesforholdet mellem Guds sæde og resten af Tronen er igen i størrelsesforhold som forholdet mellem en ring i ørkenens sand og universet." (Tabari (Tafsir, 3.77))

Denne Hadith giver os en anelse om, hvordan den ubegrænsede Skabers tilkendegivelser overgår vores opfattelsesevner. Det er umuligt at forestille sig hvad Guds sæde er, ej heller hvad Tronen er - den Trone hvorfra Den Almægtige udsteder Sine viljesbefalinger og samtidig opretholder hele Sin skabelse, inkluderende Tronen. Der er derfor intet håb om at opfatte Ham Selv.

Og hvorfor kan vi så ikke se Gud?

I Koranen fortæller Han os: "Synet kan ikke omfatte Ham, men Han omfatter synet." (Sura1 al-Anam 6:103) 

Efter profetens himmelrejse, fred være med ham, spurgte hans ledsagere2, om han havde set Gud. Abu Dharr fortalte, at han ved en lejlighed svarede: "Hvad jeg så, var Hans Lys. Hvordan skulle jeg kunne se Ham?" (Muslim (Iman, 291) og Ibn Hanbal (Musnad 5, 147))

På et andet tidspunkt svarede han: "Jeg har set et Lys!" (Muslim, Iman, 292) Disse udtalelser giver dybere mening ved en anden kendt Hadith: "Lyset er synets grænse eller sløret foran Gud." ((Muslim (Iman, 293), Ibn Hanbal (Musnad 4, 13) og Ibn Maja (Muqaddima 13))

Mellem os og Gud er Hans skabte lys. Alt hvad vi ser, ser vi i kraft af dette lys, og alt hvad der ligger indenfor dette lysefelt, er hvad vi kan kalde for 'vores område', vores virkelighed, som den defineres af vort synsfelt.

Ibrahim Haqqi sagde: "I hele det skabte univers er der intet, som er lig, ligner, er ens med eller modsat Gud. Gud er hævet over al form, i sandhed immun over for form og fri af form."

Det er kun, fordi objekter er lignende med, afvigende fra eller modsat til det vi kender, at vi overhovedet kan skelne dem fra hinanden. Kontrasterne giver os en forståelse - uden at vide hvad 'lys' er, giver 'mørke' ingen mening. Derfor kan vi ikke opfatte noget, der ikke har sin lige, ej heller sin modsætning, og dette er meningen med udtalelsen: "Gud er hævet over al form." 

På nuværende tidspunkt har læseren nok forstået, at spørgsmålene om at kunne 'se' Gud direkte ikke kan besvares anderledes end de spørgsmål, om at kunne 'tænke' på Ham eller 'kende' Hans væsen. Vi kan ikke fatte noget, der er så langt ude over vores sansers rækkevidde og så langt ude over vores sinds opfattelsesevne. Som de lærde i kalam sagde

Mennesket som råmateriale: En proces mod forædling




Islam som værktøj til menneskets forædling



Prøvelser som vej til udvikling



At finde det bedste i os selv

Menneskets skrøbelighed og universets storhed



Formål og pligter i livets store sammenhæng



Skønhedens kald og længslen efter Skaberen



Taknemmelighedens udtryk gennem tilbedelse



Menneskets erkendelse af Gud

Religion som et socialt og psykologisk fænomen



Har disse argumenter relevans for Islam?



Naturen som gave og menneskets ansvar



Profeterne som vejledere



Profeternes uselviske mission



Kan mennesker modtage åbenbaringer direkte fra Gud?

Guddommelig Udvælgelse: Profeter og Ærkeengle



Religionens Formål: Midlertidig Hjælp eller Evig Vejledning?




Tro og Handling: Religionens Grundlag




Islam og Det Daglige Liv




Efterligning af Profeten



Verdsligt og Spirituelt Liv i Harmoni



Menneskets Rolle som Khalif

Den Moderne Verdens Behov for Islam




Religion som Nødvendighed for Mennesket




Åbenbaringens Universelle Budskab




Religion: En Guddommelig Gave til Mennesket




Den Moderne Civilisation og Dens Begrænsninger

Miraj og Deen: Centrale Begreber



[image: ]



























[image: ]
























[image: ]































[image: ]




Er Koranen Profeten Muhammads Værk?





Koranens Enestående Karakter







Muslimernes Enighed om Koranens Tekst



Profetens Sprog og Koranens Stil

Koranen: En Universel Bog for Hele Menneskeheden



Udfordringen om Koranens Lige

Profeten Muhammad og Koranens Guddommelige Oprindelse








Koranens Mirakler og Dens Forudsigelser







Profeten Muhammad: Et Menneske og En Formidler










Orientalister og Frygten for Islam

Koranens Inspiration til Videnskab, Samfund og Åndelig Udvikling




Frygten for Koranens Indflydelse



Koranens Evige Relevans



Koranen som en Guddommelig Gave



Konklusion: Koranens Rolle i Livet




Noter

